ประกาศประกาศเรื่อง ให้ศาลทหารมีอำนาจพิจารณาพิพากษาคดีอาญาบางประเภท ตามบทบัญญัติแห่งกฎอัยการศึก[๑] ในพระปรมาภิไธยสมเด็จพระเจ้าอยู่หัวอานันทมหิดลผู้สำเร็จราชการแทนพระองค์(ตามประกาศประธานสภาผู้แทนราษฎรลงวันที่ ๑ สิงหาคม พุทธศักราช ๒๔๘๗)ปรีดี พนมยงค์โดยที่ได้มีประกาศพระบรมราชโองการ ลงวันที่๑๐ ธันวาคม พุทธศักราช ๒๔๘๔ ให้ใช้กฎอัยการศึกทั่วราชอาณาจักร และโดยที่ตามความในมาตรา๗ แห่งพระราชบัญญัติกฎอัยการศึก พุทธศักราช ๒๔๕๗ ซึ่งได้แก้ไขเพิ่มเติมโดยพระราชบัญญัติกฎอัยการศึก(ฉบับที่ ๓) พุทธศักราช ๒๔๘๗ ผู้มีอำนาจประกาศใช้กฎอัยการศึกมีอำนาจประกาศให้ศาลทหารพิจารณาพิพากษาคดีอาญาซึ่งการกระทำผิดเกิดขึ้นในเขตที่ประกาศใช้กฎอัยการศึกและในระหว่างที่ใช้กฎอัยการศึกตามที่ระบุไว้ในบัญชีต่อท้ายพระราชบัญญัตินั้นทุกข้อหรือแต่บางข้อ และหรือบางส่วนของข้อใดข้อหนึ่งได้ผู้สำเร็จราชการแทนพระองค์ในพระปรมาภิไธยสมเด็จพระเจ้าอยู่หัว จึงประกาศให้ศาลทหารมีอำนาจพิจารณาพิพากษาคดีอาญาที่เกิดขึ้นในเขตท้องที่จังหวัดต่างๆ ดังต่อไปนี้๑. ในเขตท้องที่จังหวัดเชียงใหม่ ลำพูนแม่ฮ่องสอน ลำปาง เชียงราย แพร่ น่าน ลานช้าง ชุมพร ระนอง นครศรีธรรมราช พัทลุงตรัง กระบี่ สุราษฎร์ธานี พังงา ภูเก็ต สงขลา สตูล ปัตตานี ยะลา นราธิวาส ให้ศาลทหารมีอำนาจพิจารณาพิพากษาคดีอาญาดังต่อไปนี้ก. คดีที่เกี่ยวกับตัวบุคคลบางจำพวก๑. คดีที่ตำรวจกระทำความผิดในขณะปฏิบัติหน้าที่ราชการสนาม๒. คดีที่บุคคลพลเรือนสังกัดในราชการทหารเป็นผู้ถูกกล่าวหาว่ากระทำความผิดไม่ว่าจะเกี่ยวกับหน้าที่ราชการหรือไม่และไม่ว่าจะได้กระทำความผิดในที่ใด ๆ ในเขตที่ใช้กฎอัยการศึก๓. คดีที่บุคคลใด ๆเป็นผู้ถูกกล่าวหาว่ากระทำความผิดร่วมกับบุคคลที่อยู่ในอำนาจศาลทหารหรือร่วมกับบุคคลดังกล่าวใน๑ หรือ ๒ ไม่ว่าจะเป็นตัวการหรือผู้สมรู้๔. คดีที่บุคคลที่อยู่ในอำนาจศาลทหารเป็นผู้ถูกกล่าวหาว่ากระทำความผิดร่วมกับบุคคลที่มิได้อยู่ในอำนาจศาลทหารไม่ว่าจะเป็นตัวการหรือผู้สมรู้ข. คดีที่เกี่ยวกับความผิดบางอย่าง๑. คดีที่เป็นความผิดมีโทษตามประมวลกฎหมายอาญาทหารมาตรา๑๔ มาตรา ๑๕ มาตรา ๓๖ และมาตรา ๓๗๒. คดีที่มีข้อกล่าวหาฐานประทุษร้ายต่อทรัพย์ซึ่งเป็นของใช้ในราชการทหารแห่งกองทัพไทยหรือกองทัพพันธมิตรแห่งประเทศไทย หรือประทุษร้ายต่อชีวิตหรือร่างกายทหารไทย หรือทหารพันธมิตรแห่งประเทศไทยในขณะกระทำการตามหน้าที่ หรือเพราะเหตุที่กระทำการตามหน้าที่๓. ความผิดตามกฎหมายลักษณะอาญามาตรา๙๗ ถึงมาตรา ๑๑๕ มาตรา ๑๑๗ เฉพาะที่เกี่ยวแก่ราชการทหารมาตรา ๑๑๙ มาตรา ๑๒๐ มาตรา ๑๒๗มาตรา ๑๔๔ มาตรา ๑๕๑ เฉพาะเมื่อศาลนั้นเป็นศาลทหาร มาตรา ๑๙๐ ถึงมาตรา ๑๙๔ มาตรา ๑๙๖มาตรา ๑๙๙ และมาตรา ๒๐๐๔. ความผิดตามพระราชบัญญัติเครื่องแบบทหารพุทธศักราช ๒๔๗๗๒. ในเขตท้องที่จังหวัดกาญจนบุรี กำแพงเพชรขอนแก่น ฉะเชิงเทรา ชลบุรี ชัยนาท ชัยภูมิ ตาก นครปฐม นครราชสีมา นครสวรรค์ บุรีรัมย์ปทุมธานี ประจวบคีรีขันธ์ ปราจีนบุรี พระนคร ธนบุรี พระนครศรีอยุธยา พิจิตรพิษณุโลก เพชรบุรี เพชรบูรณ์ ราชบุรี ลพบุรี สมุทรสงคราม สระบุรี สิงห์บุรีสุโขทัย สุพรรณบุรี สุรินทร์ หนองคาย อ่างทอง อุดรธานี อุตรดิตถ์ อุทัยธานีอุบลราชธานี ให้ศาลทหารมีอำนาจพิจารณาพิพากษาคดีอาญา ดังต่อไปนี้ก. คดีที่เกี่ยวกับตัวบุคคลบางจำพวก๑. คดีที่ตำรวจกระทำความผิดในขณะปฏิบัติหน้าที่ราชการสนาม๒. คดีที่บุคคลพลเรือนสังกัดในราชการทหารเป็นผู้ถูกกล่าวหาว่ากระทำความผิดไม่ว่าจะเกี่ยวกับหน้าที่ราชการหรือไม่ และไม่ว่าจะได้กระทำความผิดในที่ใด ๆในเขตที่ใช้กฎอัยการศึก๓. คดีที่บุคคลใด ๆเป็นผู้ถูกกล่าวหาว่ากระทำความผิดร่วมกับบุคคลที่อยู่ในอำนาจศาลทหารหรือร่วมกับบุคคลดังกล่าวใน๑ หรือ ๒ ไม่ว่าจะเป็นตัวการหรือผู้สมรู้๔. คดีที่บุคคลที่อยู่ในอำนาจศาลทหารเป็นผู้ถูกกล่าวหาว่ากระทำความผิดร่วมกับบุคคลที่มิได้อยู่ในอำนาจศาลทหารไม่ว่าจะเป็นตัวการหรือผู้สมรู้ข. คดีที่เกี่ยวกับความผิดบางอย่าง๑. คดีที่เป็นความผิดมีโทษตามประมวลกฎหมายอาญาทหารมาตรา๑๔ มาตรา ๑๕ มาตรา ๓๖ และมาตรา ๓๗๒. คดีที่มีข้อกล่าวหาฐานประทุษร้ายต่อทรัพย์ซึ่งเป็นของใช้ในราชการทหารแห่งกองทัพไทยหรือกองทัพพันธมิตรแห่งประเทศไทย หรือประทุษร้ายต่อชีวิตหรือร่างกายทหารไทย หรือทหารพันธมิตรแห่งประเทศไทยในขณะกระทำการตามหน้าที่ หรือเพราะเหตุที่กระทำการตามหน้าที่๓. ความผิดตามกฎหมายลักษณะอาญามาตรา๙๗ ถึงมาตรา ๑๑๕ มาตรา ๑๔๔ มาตรา ๑๕๑ มาตรา ๑๙๐ ถึงมาตรา ๑๙๔ มาตรา ๑๙๖ มาตรา ๑๙๙และมาตรา ๒๐๐๔. ความผิดตามพระราชบัญญัติเครื่องแบบทหารพุทธศักราช ๒๔๗๗ประกาศนี้ให้ใช้บังคับตั้งแต่วันที่๑ มกราคม ๒๔๘๘ เวลา ๐.๐๐ นาฬิกาประกาศ ณ วันที่ ๓๑ ธันวาคม ๒๔๘๗เป็นปีที่ ๑๑ ในรัชกาลปัจจุบันผู้รับสนองพระบรมราชโองการควง อภัยวงศ์นายกรัฐมนตรีสุกัญญา/ผู้จัดทำ๘เมษายน ๒๕๕๓นฤดล/ตรวจ๑๕ พฤศจิกายน ๒๕๕๓[๑]ราชกิจจานุเบกษา เล่ม ๖๑/ตอนที่ ๗๙/หน้า ๑๒๗๖/๓๑ ธันวาคม ๒๔๘๗